Predlog SKLEP SVETA o sklenitvi Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji /* COM/2012/0641 final - 2012/0304 (NLE) */





OBRAZLOŽITVENI MEMORANDUM 1. OZADJE PREDLOGA Po pristopu Republike Bolgarije in Romunije je Evropska unija razširila carinsko unijo. Zato je morala Evropska unija v skladu s pravili Svetovne trgovinske organizacije (STO) (člen XXIV:6 GATT) začeti pogajanja s članicami STO, ki imajo pogajalske pravice v kateri od držav pristopnic, glede dogovora o kompenzacijski spremembi. Taka sprememba je potrebna, če pride zaradi sprejetja zunanjega tarifnega režima EU do povečanja tarif, ki preseže stopnjo, za katero se je država pristopnica obvezala pri STO, pri čemer je upoštevala „ustrezno znižanje dajatev pri isti tarifni postavki, ki jih sprejmejo druge udeleženke carinske unije ob njenem nastajanju“. Svet je 29. januarja 2007 pooblastil Komisijo za začetek pogajanj v okviru člena XXIV:6 Splošnega sporazuma o carinah in trgovini (GATT) 1994. Komisija se je zato pogajala z državami članicami STO, ki imajo pogajalske pravice v zvezi z ukinitvijo posebnih ugodnosti glede ukinitve seznamov ugodnosti Republike Bolgarije in Romunije v okviru njunega pristopa k Evropski uniji. Pogajanja z Ljudsko republiko Kitajsko so se končala z osnutkom Sporazuma v obliki izmenjave pisem, ki je bil parafiran 31. maja 2012. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Pogajanja je vodila Komisija v okviru pogajalskih smernic, ki jih je izdal Svet. Svet (Odbor za trgovinsko politiko) in Evropski parlament (Odbor za mednarodno trgovino) sta bila obveščena o besedilu osnutka sporazuma, preden je bil ta parafiran. 3. PRAVNI ELEMENTI PREDLOGA Ta predlog je poziv Svetu, da sprejme sklep o sklenitvi Sporazuma v obliki izmenjave pisem z Ljudsko republiko Kitajsko. Hkrati je predložen ločen predlog o podpisu tega sporazuma. Komisija bo naslednjo izvedbeno uredbo sprejela v skladu s členom 144 Uredbe o enotni skupni ureditvi trgov (SUT) (Uredba (ES) št. 1234/2007) in členom 7 Uredbe (ES) št. 1216/2009 o trgovinskih režimih za nekatero blago, pridobljeno s predelavo kmetijskih proizvodov. 2012/0304 (NLE) Predlog SKLEP SVETA o sklenitvi Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji SVET EVROPSKE UNIJE JE – ob upoštevanju Pogodbe o delovanju Evropske unije, zlasti prvega pododstavka člena 207(4) v povezavi s točko (v) člena 218(6)(a) Pogodbe, ob upoštevanju predloga Evropske komisije, ob upoštevanju odobritve Evropskega parlamenta, ob upoštevanju naslednjega: (1) Svet je 29. januarja 2007 pooblastil Komisijo, da na podlagi člena XXIV:6 Splošnega sporazuma o carinah in trgovini (GATT) 1994 začne pogajanja z nekaterimi drugimi članicami Svetovne trgovinske organizacije v okviru pristopa Republike Bolgarije in Romunije k Evropski uniji. (2) Pogajanja je vodila Komisija v okviru pogajalskih smernic, ki jih je sprejel Svet. (3) Ta pogajanja so se zaključila in Sporazum v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji (v nadaljnjem besedilu: Sporazum) je bil parafiran 31. maja 2012. (4) Sporazum je bil ob upoštevanju njegove poznejše sklenitve podpisan v imenu Evropske unije dne […] v skladu s Sklepom Sveta […][1]. (5) Sporazum bi bilo treba odobriti – SPREJEL NASLEDNJI SKLEP: Člen 1 Sporazum v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji (v nadaljnjem besedilu: Sporazum) se odobri v imenu Unije. Besedilo Sporazuma je priloženo k temu sklepu. Člen 2 Predsednik Sveta je pooblaščen, da imenuje osebe, pooblaščene za uradno objavo v imenu Unije, določeno v Sporazumu[2]. Člen 3 Ta sklep začne veljati na dan sprejetja. V Bruslju, Za Svet Predsednik PRILOGA SPORAZUM V OBLIKI IZMENJAVE PISEM med Evropsko Unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Republike Romunije v okviru njunega pristopa k Evropski uniji A. Pismo Evropske unije Kraj, datum Spoštovani, po pogajanjih v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe seznamov ugodnosti Republike Bolgarije in Republike Romunije v okviru njunega pristopa k Evropski uniji predlagam naslednje: 1. Evropska unija na svoj seznam za carinsko območje EU-27 vključi ugodnosti s seznama EU-25 z naslednjimi spremembami: V tarifni postavki 0703 20 00 se v okviru tarifne kvote EU za česen k dodeljeni količini za Ljudsko republiko Kitajsko doda 12 375 ton, pri čemer se ohrani obstoječa 9,6-odstotna tarifna stopnja. K dodeljeni količini za Ljudsko republiko Kitajsko v okviru tarifne kvote EU za gobe iz rodu Agaricus, pripravljene ali konzervirane drugače kot v kisu ali ocetni kislini (tarifna številka 2003 10 30, tarifna stopnja zunaj kvote 18,4 + 222,0 EUR/100 kg/net eda), in gobe iz rodu Agaricus, začasno konzervirane ali konzervirane drugače kot v kisu ali ocetni kislini (tarifna številka 2003 10 20, tarifna stopnja zunaj kvote 18,4 + 191,0 EUR/100 kg/net eda), se doda 800 ton (odcejena neto teža) s stopnjo v okviru kvote 23 %; tarifna postavka 0711 51 00 (tarifna stopnja zunaj kvote 9,6 + 191 EUR/100 kg/net eda) se vključi v kvoto. Oblikuje se tarifna kvota v višini 2 026 ton (erga omnes) za čokolado s tarifno stopnjo v okviru kvote v višini 38 % (tarifne številke 1806 20, 1806 31, 1806 32, 1806 90). Oblikuje se tarifna kvota v višini 2 289 ton (erga omnes) za sladkorne proizvode s tarifno stopnjo v okviru kvote v višini 35 % (tarifna številka 1704). Oblikuje se tarifna kvota v višini 409 ton (erga omnes) za kekse s tarifno stopnjo v okviru kvote v višini 40 % (tarifna številka 1905 90). 2. Ljudska republika Kitajska sprejme pristop Evropske unije za izravnavanje tarifnih kvot kot načina za prilagajanje obveznosti iz GATT držav EU-25 ter obveznosti iz GATT Republike Bolgarije in Republike Romunije po zadnji širitvi Evropske unije. Evropska unija in Ljudska republika Kitajska se medsebojno uradno obvestita o zaključku svojih notranjih postopkov za začetek veljavnosti tega sporazuma. Ta sporazum začne veljati 14 dni po prejemu zadnjega uradnega obvestila. Hvaležen Vam bi bil, če potrdite, da se Vaša vlada strinja z vsebino tega pisma. Če se strinja, to pismo in Vaša potrditev skupaj sestavljata Sporazum v obliki izmenjave pisem med Evropsko unijo in Ljudsko republiko Kitajsko. S spoštovanjem, Za Evropsko unijo B. Pismo Ljudske republike Kitajske Kraj, datum Spoštovani, potrjujem prejem Vašega pisma z dne […], ki se glasi: „po pogajanjih v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe seznamov ugodnosti Republike Bolgarije in Republike Romunije v okviru njunega pristopa k Evropski uniji mi je v čast predlagati naslednje: 1. Evropska unija na svoj seznam za carinsko območje EU-27 vključi ugodnosti s seznama EU-25 z naslednjimi spremembami: V tarifni postavki 0703 20 00 se v okviru tarifne kvote EU za česen k dodeljeni količini za Ljudsko republiko Kitajsko doda 12 375 ton, pri čemer se ohrani obstoječa 9,6-odstotna tarifna stopnja. K dodeljeni količini za Ljudsko republiko Kitajsko v okviru tarifne kvote EU za gobe iz rodu Agaricus, pripravljene ali konzervirane drugače kot v kisu ali ocetni kislini (tarifna številka 2003 10 30, tarifna stopnja zunaj kvote 18,4 + 222,0 EUR/100 kg/net eda), in gobe iz rodu Agaricus, začasno konzervirane ali konzervirane drugače kot v kisu ali ocetni kislini (tarifna številka 2003 10 20, tarifna stopnja zunaj kvote 18,4 + 191,0 EUR/100 kg/net eda), se doda 800 ton (odcejena neto teža) s stopnjo v okviru kvote 23 %; tarifna postavka 0711 51 00 (tarifna stopnja zunaj kvote 9,6 + 191 EUR/100 kg/net eda) se vključi v kvoto. Oblikuje se tarifna kvota v višini 2 026 ton (erga omnes) za čokolado s tarifno stopnjo v okviru kvote v višini 38 % (tarifne številke 1806 20, 1806 31, 1806 32, 1806 90). Oblikuje se tarifna kvota v višini 2 289 ton (erga omnes) za sladkorne proizvode s tarifno stopnjo v okviru kvote v višini 35 % (tarifna številka 1704). Oblikuje se tarifna kvota v višini 409 ton (erga omnes) za kekse s tarifno stopnjo v okviru kvote v višini 40 % (tarifna številka 1905 90). 2. Ljudska republika Kitajska sprejme pristop Evropske unije za izravnavanje tarifnih kvot, kot način za prilagajanje obveznosti iz GATT držav EU-25 ter obveznosti iz GATT Republike Bolgarije in Republike Romunije po zadnji širitvi Evropske unije. Evropska unija in Ljudska republika Kitajska medsebojno uradno obvestita o zaključku svojih notranjih postopkov za začetek veljavnosti tega sporazuma. Ta sporazum začne veljati 14 dni po prejemu zadnjega uradnega obvestila. Hvaležen Vam bi bil, če potrdite, da se Vaša vlada strinja z vsebino tega pisma. Če se strinja, to pismo in Vaša potrditev skupaj sestavljata Sporazum v obliki izmenjave pisem med Evropsko unijo in Ljudsko republiko Kitajsko.“ V imenu svoje vlade izražam strinjanje z zgornjim pismom. V imenu Ljudske republike Kitajske [1] UL L […], […], str. […]. [2] Generalni sekretariat Sveta objavi datum začetka veljavnosti Sporazuma v Uradnem listu Evropske unije.